Øregaard Museum

Øregaard Museum er et kunstmuseum som åpnet i 1921 i Hellerup i Danmark. Museumssamlingen omfatter mer enn 3000 kunstverk, nærmere bestemt dansk maleri og grafikk fra perioden 1750-1950, samt møbler, sølvtøy og porselen fra huset stod ferdig rundt år 1800. Museet er omgitt av en skulpturpark.

Museet ligger i en bygning tegnet av den franske arkitekten Joseph-Jacques Ramée og oppført i årene 1806-1808. Byggherre var den københavnske kjøpmannen Johannes Søbøtker, som ville bruke eiendommen som sommersted. Gården ble brukt slik i mer enn 100 år, og var i denne perioden dessuten eid av Joseph Hambro, A.N. Hansen og Ahlmann-Ohlsen, som har lånt sitt navn til villaveiene mellom landstedet og Øresund. I 1917 kjøpte Gentofte kommune landstedet og parken, og siden 1921 har bygningen vært i bruk som museum.

Museets viktigste samling er den Den Hegelske Samling med motiv fra København og omegn.

Bygningen er fredet.Fredningssag / Øregård, Ørehøj Allé 2, Gentofte fra Kulturarvsstyrelsen (besøkt 26. juni 2014)

 Spejlscenen 
Den 2. juni 2017 åpnet museet en ny paviljong i parken. Den nye Spejlscenen har en scene for dukketeater, kunst og musikk. Paviljongen ble tegnet av Bertelsen & Scheving Arkitekter ApS. Museet meddelte at scenen skulle være«et helt nyt mødested for teater, musik og kunst i Øregaardsparken i Hellerup».Åpningsforestillingen den 2. juni 2017 var Moodys store rejse, som var skrevet av den somaliskfødte forfatteren Qaali Schmidt-Sørensen. Dramatiseringen for dukketeater var gjort av Caroline Malling Jørgensen. Stykket handlet om tilhørighet og om forflytninger, og ble beskrevet som en "dukke action-komedie for både store og små" . Oppsetningen var museets egenproduksjon, som trakk forbindelseslinjer til den opprinnelige eierens tilknytning til Vestindia. Museumsdirektør Sidsel Maria Søndergaard uttalte:«– Vi har valgt at indlede sæsonen med en nyproduktion, som tager afsæt i Øregaards vestindiske forbindelse. Det er en tematik, vi løbende arbejder med, og forestillingen indgår i museets markering af 100-året for salget af De Vestindiske Øer til USA. Stykket vil give børnefamilier og skolebørn i indskolingen mulighed for at lære om dansk kolonihistorie på en sjov og nutidig måde.».

 Referanser 

Eksterne lenker


Kategori:Fredete byggverk i Gentofte
Kategori:Byggverk fullført i 1808
Kategori:Museer etablert i 1921
Kategori:1921 i Danmark
Kategori:Kultur i Gentofte
Kategori:Byggverk i Gentofte
Kategori:Museer i Region Hovedstaden
Kategori:Kunstmuseer i Danmark
Kategori:Dukketeater i Danmark
Kategori:Danmarks kolonihistorie
Kategori:Skulpturparker
Kategori:Parker i Danmark